पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर बढ़ता जा रहा है। एक तरफ जहां संक्रमितों की संख्या लगातार बढ़ रही है। वहीं कोरोना से मौत का ग्राफ भी अब तेजी से ऊपर सरक रहा है। अस्पतालों में मरीजों का दबाव बढ़ता जा रहा है। जिले में 14 कोविड डेडिकेटिड अस्पतालों में सभी बेड फुल हैं। यहां दूसरे प्रदेशों से भी काफी लोग इलाज करवा रहे हैं। शनिवार को 12 लोगों की मौत हुई। इनमें आधे मरीज दूसरे प्रदेशों के रहने वाले थे।
शनिवार को 211 और संक्रमित मिले। इनमें एक करनाल में पोस्टेड एमओ समेत दो डॉक्टर भी शामिल हैं। वहीं 98 महिलाएं संक्रमित हुई। जबकि 15 स्टूडेंट्स और एक टीचर भी संक्रमित हुआ। वहीं 60 से ज्यादा सरकारी व प्राइवेट कर्मचारी संक्रमित मिले। पिछली लहर से अब तक 16737 लोग संक्रमित हो चुके हैं। 189 हुए ठीक : जिले में कोरोना से रिकवरी का रेट ठीक है। लोग तेजी से रिकवर भी कर रहे हैं। शनिवार को 189 लोग ठीक हुए। अब तक 14628 मरीज ठीक होकर घर लौट चुके हैं। 1986 की हुई जांच : जिले में सैंपलिंग, कांट्रेक्ट ट्रेसिंग व ट्रीटमेंट पर फोकस है। शनिवार को 1986 लोगों की जांच हुई। जिनमें 372 की जांच रैपिड एंटीजन किट से हुई। अब तक जिले में 299235 लोगों की जांच हो चुकी है। इनमें से 278317 सैंपल की रिपोर्ट निगेटिव मिली। अभी 2660 सैंपल की रिपोर्ट आना बाकी है।
जिले के 6 लोगों की मौत, 12 का किया संस्कार
जिले में कोरोना से मौत का ग्राफ भी ऊपर सरक रहा है। शनिवार को 12 लोगों की मौत हो गई। इनमें छह दूसरे प्रदेशों के रहने वाले थे। इनका यहां इलाज चल रहा था। जबकि जिले के 6 ही लोग शामिल हैं। स्वास्थ्य विभाग की तरफ से चार मौत होने की पुष्टि की गई। दरअसल विभाग के पास संबंधित अस्पतालों से समरी देरी से पहुंच रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn